Source: https://www.riigiteataja.ee/akt/416012018005
Timestamp: 2019-01-16 04:38:16+00:00
Document Index: 973522

Matched Legal Cases: ['§ 2', '§ 3', '§ 4', '§ 5', '§ 6', '§ 7', '§ 8', '§ 9', '§ 2', '§ 3', '§ 4', '§ 5', '§ 6', '§ 7', '§ 8', '§ 9']

Matusetoetuse maksmise kord – Riigi Teataja
Matusetoetuse maksmise kord - sisukord
§ 2 Matusetoetus
§ 3 Matusetoetuse taotlemine
§ 4 Matusetoetuse määramine
§ 5 Matusetoetuse määramise otsus
§ 6 Matusetoetuse määramata jätmise alused
§ 7 Matusetoetuse maksmine
§ 8 Matusetoetuse tagasinõudmine
§ 9 Vaidemenetlus
RT IV, 16.01.2018, 5
Vastu võetud 11.01.2018 nr 7
Matusetoetuse maksmise kord (edaspidi kord) sätestab Kohtla-Järve linna (edaspidi linn) eelarvest eraldatud matusetoetuse määramise tingimused ja maksmise korra.
§ 2. Matusetoetus
(1) Matusetoetus on linna eelarvest makstav ühekordne sotsiaaltoetus (edaspidi matusetoetus) matusekulude osaliseks kompenseerimiseks. Matusekulud on surnu transportimise, tuhastamise või matmise kulud.
(2) Matusetoetust makstakse isiku surma korral, kelle viimaseks elukohaks Eesti rahvastikuregistri andmetel oli Kohtla-Järve linn.
(3) Matusetoetust ei maksta:
2) kui matuse korraldajaks on kohalik omavalitsus;
3) matusekorraldajal on õigus riiklikule matusetoetusele;
4) kui inimene on surnud enne 2018. aasta 1. jaanuari.
(4) Matusetoetuse suurus on 250 eurot.
§ 3. Matusetoetuse taotlemine
(1) Matusetoetust võib taotleda surnu abikaasa, sugulane või muu füüsiline isik, kes kannab surnu matuse korraldamise kulud (edaspidi matusekorraldaja).
(2) Matusetoetuse taotlus (edaspidi taotlus) esitatakse Kohtla-Järve Linnavalitsusele (edaspidi linnavalitsus) elektrooniliselt aadressile linnavalitsus@kjlv.ee või paberkandjal vastavalt kinnitatud vormile (lisatud).
(3) Matusekorraldaja on kohustatud lisaks taotlusele esitama linnavalitsusele järgmised dokumendid:
1) surmatõendi koopia;
2) matuse korraldamist tõendavaid kuludokumente;
3) muid asjakohaseid dokumente.
§ 4. Matusetoetuse määramine
(1) Matusetoetuse taotluse vaatab läbi Kohtla-Järve Linnavalitsuse Sotsiaalteenistus (edaspidi sotsiaalteenistus).
(2) Kui taotluses on puudusi, määrab sotsiaalteenistus taotlejale esimesel võimalusel tähtaja puuduste kõrvaldamiseks.
(3) Matusetoetus määratakse, kui taotlus on esitatud kahe kuu jooksul isiku surmapäevast.
§ 5. Matusetoetuse määramise otsus
(1) Linnavalitsuse poolt määratud ametiisik teeb otsuse matusetoetuse määramise või määramata jätmise kohta hiljemalt 10 tööpäeva jooksul peale matusetoetuse taotlemiseks vajalike andmete saamist.
(2) Matusetoetuse määramise või määramata jätmise otsus tehakse matusetoetuse taotlejale teatavaks tema poolt taotluses märgitud viisil.
(3) Sotsiaalteenistus teavitab otsusest matusetoetuse taotlejat 5 tööpäeva jooksul otsuse tegemisest.
§ 6. Matusetoetuse määramata jätmise alused
Matusetoetust ei määrata, kui:
1) käesoleva korraga matusetoetuse saamiseks kehtestatud nõudeid ei ole täidetud;
2) toetuse taotleja esitab valeandmeid;
3) käsitletava surmajuhtumi korral on matusetoetus juba eelnevalt määratud;
4) toetuse taotleja ei kõrvalda puudusi ega esita täiendavaid dokumente ettenähtud tähtajaks.
§ 7. Matusetoetuse maksmine
Matusetoetus kantakse üle taotlejale taotluses määratud pangakontole 5 tööpäeva jooksul, arvates matusetoetuse määramise otsuse tegemisest.
§ 8. Matusetoetuse tagasinõudmine
(1) Linnavalitsusel on õigus makstud matusetoetus tagasi nõuda matuse- korraldajalt, kui matusetoetuse taotlemisel taotleja on teadvalt esitanud valeandmeid.
(2) Alusetult makstud matusetoetus nõutakse tagasi sotsiaalseadustiku üldosa seaduses sätestatud korras.
§ 9. Vaidemenetlus
Vaie tehtud otsuse või toimingu peale esitatakse linnavalitsusele. Vaie lahendatakse haldusmenetluse seaduses sätestatud korras 30 päeva jooksul arvates vaide esitamisest vaiet läbivaatavale linnavalitsusele, kui seadus ei sätesta pikemat tähtaega. Vaide läbivaatamise tähtaega võib pikendada haldusmenetluse seaduses sätestatud korras.
Määrust rakendatakse 1. jaanuarist 2018. a.